Teate, see on imetore, et sõduritele õmbluskomplekte teeme.
Nad saavad töövahendid oma rebitud mundrite lappimiseks.
Jah.
Kuigi muidugi ei saa kõike parandada.
Vahel tulebki jalg maha võtta.
Puhtalt maha lõigata, et ülejäänud keha päästa.
Ja siis elad ilma selle jalata edasi. Teed näo, nagu poleks kahte jalga olnudki.
Koduperenaise komplektid, Emily.
Mina soovin meest, kelle eest hoolitseda.
Koduperenaise komplektid oleksid ehedamad, kui oleksin kellegi koduperenaine.
Teate, mina olen
tegelikult tänulik, et kumbki teist kodust ei lahkunud,
sest minu poeg hülgas mu ja oma lapselast ma ilmselt ei näegi.
Austin kohtleb meid uskumatult. Ma ei teadnud, et ta võib nii julm olla.
Ja Suest pole üldse abi.
Kindlasti mitte. Või kas ta ütles sulle midagi, Emily?
Ei, ta ei räägi minuga.
Veider on neid päevade kaupa mitte näha.
Austin ja Sue elavad kõrvalmajas, aga näiliselt on nad palju kaugemal.
Jah, hirmus.
Aga me peame leppima sellega, et see on nüüd meie pere, ema.
Oleme nagu jäseme kaotanud sõdur.
Me väljume sellest tugevamana.
Loodan.
Aga ma pole kindel. - Mina tean seda.
Me ei tohi lootust kaotada. Meil ainult lootus ongi.
Isegi kui kõik paistab sünge, ei ole lootmine hullumeelsus.
Naispere, tõld ootab. Me sõidame vaimuhaiglasse.
Kui tabab Hullus Kevadel
Kuidas palun? - Jah. Täna sõidavad Dickinsonid
perekonnaga imelisse asutusse,
mis pakkus mulle prestiižikat halduri ametit.
Northamptoni naiste vaimuhaigla.
Need on jubedad kohad.
Peaasi, et majast välja saame. Masekas on peal, ma vajan vaheldust.
Näete? - Sinust tehakse haldur? See on nii lahe.
Jah, hea, et sa võimalust märkad, Emily.
Oled kindlasti kuulnud mind ütlemas,
et naiste vaimne hügieen on mulle südamelähedane teema.
Sa pole seda öelnud.
See on oivaline võimalus oma pärandi kinnistamiseks.
Kui ma selle koha saan, ei unusta see linn,
et Dickinsoni nime tuleb lausuda austusega.
Kõlab hästi, paps.
See ongi priima.
Ja halduri koht on sama hästi kui minu, kui kõik hea mulje jätame.
Nad soovivad, et hoolekogu liikmed oleksid moraalsetest peredest,
peaarst isiklikult palus aga teil kõigil kaasa tulla.
Niisiis, naispere. Tõlda!
Jah! Päevapuhkus.
Ma toon meie tanud.
Aitäh. - Paps, me aitame sul halduriks saada.
Sa võid minu peale loota. - Toon hobused ette. Saate 10 minutit.
Emily, see haiseb pahasti.
Mis mõttes?
Kas pole siis selge? Sinu isa püüab mind vaimuhaiglasse luku taha panna.
Ema, mis jutt see on? - See on vanim 19. sajandi trikk.
Naine tüütas ära? Abielu kopitab?
Naine tipsutas su sünnipäeval üleliia ja kukkus pulmakleidiga trepist alla?
Pane ta hullarisse luku taha.
Ole nüüd. Paps ei teeks seda.
Sinu isa austab traditsioone, Emily.
Ja olgem ausad, see polnud mu tähetund. - Ema, sa pead tulema.
Paps ei tunnista seda, aga ta vajab meid.
Olgu, kuula mind.
Ma luban sulle, et ei lahku vaimuhaiglast ilma sinuta.
Vannud? - Jah. Istume nüüd tõlda.
Tulge! On ilus kevadpäev! - Hoia mu lähedale, Emily. Väga lähedale.
Olge lahked.
Pea püsti, see on ülemarst. Naeratage. - Jah, hea küll.
Edward Dickinson. Suur au on kohtuda.
Tere päevast, doktor. Ei, minul on au.
Oh ei. Olen tõesti suur austaja.
Teie essee „Naistele sobivast kohast“ on mul öökapil.
Väga lahke teist. - Nagu näha, võtsite oma naispere kaasa.
Jah, see on minu naine Emily.
Ja minu tütar Emily. - Tere.
Ja tema on…
mu teine tütar. - Lavinia.
Nad ootavad ringkäiku põnevusega. Eks, tüdrukud?
Mina olen normaalselt põnevil.
Doktor, mulle nii meeldivad need lilled.
Kevad on vaimustav, eks ole?
Lilled tulevad tagasi nagu vanad sõbrad, keda igatsesime.
Ma kujutan ette, et temaga saab vatti.
Oh ei. Meie Emily on lihtsalt unikaalne.
Näha on.
Mulle väga meeldivad lilled.
Mulle meeldivad lilled normaalsel määral.
Hea küll. Nii, kas alustame?
Jah, see on lõbus.
Läki.
Kulla sõber…
sõda näib olevat midagi hägusat.
„Hägusat“.
Oivaline sõna.
Te tahtsite mind näha, kolonel? - Jah, jah! Vennas, astu edasi.
Kuidas tunne on ka, vennas?
Hea. Tahtsin meestega koolitundi alustada, aga siis kamandati mind siia.
Ütle, et said kutse, mitte „kamandati“.
Ma tahan sulle valiku jätta.
Võta vabalt. - Olgu.
Mis mureks?
Ma vajan ühe asjaga sinu abi. See pole päris õpetamisega seotud.
Kas mahub ära või oled koormatud?
Sõltub sellest, mis see on.
Jah.
Hea küll, asi on nii.
Sõduritel tuleb mundriülevaatus.
Mundriülevaatus? Neil peaaegu polegi mundreid.
Ma tean. See on ausalt öeldes totrus.
Aga see aitab meid edasi.
Edasi?
Nende meeste täielikuks tunnustamiseks ja volitamiseks Uniooni sõdurite perre.
Mida rohkem kindral Saxton
Lõuna-Carolina Vabatahtlikke õige rügemendina näeb,
seda enam ta käsuahelat survestab. Lincolni juurde välja.
Üks ülevaatus võib kõike muuta.
Seega on ülitähtis, et mehed seda tõsiselt võtaksid.
Nad peavad olema puhtad, nooblid ja valmis.
Ma korraldan ülevaatuse täna päeval.
Olgu.
Sõnum vastu võetud.
Ma püüan abiks olla. - Igatahes.
See protsess toimib.
Ma tajun seda.
Ja see on meie suur saal.
Tüdrukute eest hoolitsetakse siin tipptasemel.
Meil on väga edumeelne lähenemine vaimuhaigustele.
Tegeleme kõigi moodsate naiste tõbedega
nagu kurnatus, üleharitus, menstruatsioon, laiskus, abielutus…
Abielutus on vaimuhaigus?
Jah, õige küll.
Aga ka äge maania, krooniline maania, nümfomaania ja melanhoolia.
Rohkem tuntud kui leinamine.
Pr Dickinson leinas hiljuti oma õde.
Edward. Üldse mitte! Valevorst!
Kas mina leinaksin oma ainsat õde? Väheusutav!
Ma sain temast üle. Head teed tal minna.
Tulge siia.
Seda kuulsite?
Mida, kullake?
Äkki kujutasin ette. - Kas sa kujutad tihti midagi ette?
Jah. Emilyl on hea fantaasia. Ta on selles mõttes väga andekas.
Huvitav.
Tulge kaasa.
See koht on kahtlane.
Emily, lihtsalt naudi lõbusat perekondlikku väljasõitu.
Arvasin, et aitad isal head muljet jätta.
Jah, aga isa peaks teadma, kui siin midagi kahtlast tehakse.
MITTE SISENEDA
Doktor, milleks see uks on?
See viib teise tuppa.
Nojah. Millisesse tuppa?
See tuba on patsientidele, kes vajavad suuremat privaatsust.
Kindlasti sa mõistad seda, Emily?
Ta on alati privaatsust vajanud.
Tõsi ka?
Edward, ma tahaksin sinuga midagi nelja silma all arutada.
Muidugi, jah. Aga naispere?
Ole mureta. Me hoiame neil silma peal.
Ja silmi on siin kõikjal.
Küsin uudishimust, kas te raiute nimesid ka majaseintele?
Oota. Kuhu ema kadus?
Sa mu meie. See on ilus tuba.
Kas võin aidata?
Vabandust.
Ma ei tahtnud tüli… - Ära tee nalja.
Miski ei tülita mind siin. Olen täiesti lõõgastunud.
Tõesti?
Kuskil mujal maailmas ei kohelda naisi nii hästi
kui hullumajas.
Töötajad teevad süüa ja koristavad, klopivad mul patju.
See on taevalik.
Tapeet. Tapeedi sees on inimesed, doktor.
Tema kohtleb patsiente väga hästi.
Oota.
Nii et sa pole… - Hull?
Ei. Mitte rohkem kui sina.
Tulin siia leiba luusse laskma, see kulub ära.
Nii et sa puhkad päev otsa ja keegi ei nõua sinult midagi?
Täpselt.
Doktor. Doktor!
See tapeet on kuidagi naljakas!
Hei! See on minu nõks. Mõtle ise midagi välja.
Mine ema otsima. Ma vaatan siia.
Vau, lahe.
Kui poleks täiega jube.
Ema, ma vannun, kui sind siin pole, teatan valvelauda, et oled kadunud.
Tere. Ee, kas olete näinud naist, kes on umbes…
Palun vabandust. Jätan teid oma tunnetega üksi.
Pole hullu. Ma sooviksingi kedagi seltsiks.
Mina olen Florence.
Kindel? Ma ei tahaks vahele segada.
Ei, ma nutan alati. Mul diagnoositi liigleinamine.
Ma lihtsalt ei suuda töinamist jätta.
Vähemasti kõlab see vabastavalt.
Mu kallim langes kahe kuu eest sõjas ja sellest peale olen selline olnud.
Ma tean, et me oleme võõrad, aga usu mind,
ma tean täpselt, mida sa tunned. Tuhandeprotsendiliselt.
Ma kujutan ette, kuidas ta kangelt lahinguväljal lamab.
Need käsivarred, mis mind embasid.
Need huuled, mis mind suudlesid. - Jah.
Ja issand, ta juuksed. Tal olid nii siledad juuksed.
Mis ta nimi oli?
Maailma kõige kaunim nimi.
Joseph Lyman.
Joseph oli sinu kallim?
Oleksin pidanud temaga abielluma.
Ta palus su kätt?
Teatud mõttes.
Mida?
Kuigi ma armastasin Josephit kogu hingest…
Jah? - …kuulus ta süda alati kellelegi teisele.
Kes see oli? Tõpranahk. Abigail? Virginia?
Ei, mingi Amhersti tuulepea.
Joseph kutsus teda Vinnieks.
Tõsiselt?
See on kohutav.
Ma tean.
Igatahes on Joseph surnud.
Issand.
Õige küll, on tõesti.
Mida sa teed?
Tõstan oma kabinetis asju ümber. Ehk mäletad, et avan oma õigusbüroo.
Ma ei teadnud, et sul oli tõsi taga. - Jah. Mul on nimi välja valitud ja puha.
„Šikk“.
Mitte mingi „jur“ või „ja Poeg“.
Lihtsalt „Šikk“.
Nii et jah, ma võtan seda tõsiselt.
Seega võtad sa ka minust lahutamist tõsiselt.
Ja tahad lapse hooldusõigust endale.
Jah.
Pean ainult mõne dokumendi vormistama.
Parem, kui sa seda ei teeks.
Ma ei taha, et sa mind maha jätad.
Miks ma peaksin jääma?
Ma olen mõelnud. Meil on ebatraditsiooniline abielu.
Leebelt öeldes.
Seega peaksime ehk olema ebatraditsioonilised lapsevanemad.
Mis mõttes? - Mulle meeldiks, kui last koos kasvatame.
Ma ei taha, et sa oleksid sama külm ja kauge isa nagu minu oma.
Vabandust, et seda nii hilja mõistsin,
aga ma loodan, et sa usud mind nüüd ja… ja annad meile võimaluse.
Aitäh.
See meeldiks mulle.
Noh, siin on üks nimetu poiss, kes vajab puhast mähkmelappi.
Tegutse.
Dickinson. Kuna sind huvitab halduri koht,
austad sa kindlasti minu kui arsti arvamust.
Muidugi, doktor. - Seega usud ka minu pandud diagnoosi.
Selle kohaselt on sinu tütar Emily…
nõdrameelne.
Ta pole nõdrameelne.
Ei. Ta on lihtsalt luuletaja.
Püha jumal, mees. Kas sa ei näe, mis toimub?
Kui üks pereliige on vaimuhaige,
mõjutab see tervet peret.
Jäta ta mõneks ajaks siia.
Korraldame talle oma… tipptasemel ravi.
Ennekõike
on meil siin idaranniku parim naiste vaimuhaigla.
Sa pead ta ainult sisse kirjutama.
Üks samm lähemale ja ma löön endal aordi puruks!
Aort on rinnas.
Hea teada.
Kas see on Abby?
Viimast korda, ma ei peitnud tablette keele alla.
Abby.
Emily Dickinson?
Minu parim sõber tuli mulle külla? Olen nii liigutatud!
Abby, mida sa siin teed? Oled kombes?
Mul läheb imehästi! Välja arvatud see, et ma midagi ei näe.
Õde võttis mu prillid ära, sest olen endale ohtlik.
Kuidas läheb?
Kuidas sa siia sattusid?
Kuidas te kõik siia sattusite?
Mind pandi siia, kui sõtta läksin. Minu sugu ei sobinud neile.
Mind pani siia mu mees, pastor Daniel Bliss.
Aga pole hullu, tema on mu uus peika.
Miks su mees seda tegi?
Ta mainis, et ma põletasin kohalikul naisõiguslaste meeleavaldusel lippu.
Ta polnud mu otsustega „rahul“ ja ma olin tema arust „niisama tüütu“.
Pole näha, et tegin sõrmedega jutumärke.
Kui kaua sa oled siin olnud? - Hea küsimus.
Meil ei lasta päevade üle arvet pidada,
lugeda ega kirjutada, süüa antakse ainult pisikesi tablette.
Aga tabletid on vahvad! Nende pärast tasub siin olla.
Sind tuleb siit välja aidata. Tingimused on hirmsad!
Lisaks sellele…
ebahügieenilised.
Pole hullu. Ma leidsin siin sõpru!
Hei! Nukutüdruk!
Äge pihv.
Ma aitan sul siit põgeneda.
Ma aitan teil kõigil põgeneda.
Minu isa peab kuulma, mis selle haigla keldris toimub.
See on naiste õiguste häbitu riive.
Vaat see on õige jutt!
Naised, kuulake. Plaan on selline.
Kas te eile õppisite?
Minul oli suuri raskusi, tõsijutt.
Jah, ma kirjutasin lause.
„See on minu imetore lause“. - Mine…
Kuradi kõva sõna, Everett! - Mida?
Tubli. - Suurepärane.
Õpilased. - Õnnitlen.
Täna jääb tund ära.
Selle asemel toimub mundrite ülevaatus.
Vau, Higginson on eriti häbematu. - Mees, jäta see hülgemöla.
Mõttetu ülevaatus.
Ei, Higginson kinnitas mulle,
et kui te selle ülevaatuse läbite, võite viimaks relvad kätte saada.
Jah, aga me ei läbi seda kunagi.
Selle suhtumisega mitte.
Ei, mees, mitte nende kaltsumundritega.
Pooled on laipadelt võetud. - Või istanduse härrastemajast varastatud.
Kust otsast see munder on? Mul on kampsun seljas!
Nad teavad, et põrume.
Jah, siis kasutavad seda ettekäändena, miks me relvi ei saa. Ei, vennas.
Kuulake mind, teie kõik.
Me ei saa ülevaatust vahele jätta.
See oleks piisav põhjus, miks teid kõiki maha kanda.
Ja kes teab?
Kui te selle ära teete, võite veel rutem relvad saada.
„Rutem“ on ära tüüdanud. Tahan „kohe“. Tahan tulevikku.
Sinu tulevikus, Michael Jordan, teevad kingsepad sinu auks erilisi kingi.
Sitaks vinge. Peaasi, et neist etemaid. - Kõik on neist etemad.
Kurask. - Ai, raisk!
Kuulge.
Te saate ülevaatuselt läbi.
Sest mina aitan teid.
Jah? Ja kuidas täpselt sa seda teed?
Vaadake seda pintsakut. See on varrukateta.
Teie õnneks on mul see olemas.
Mis kurat see on?
Minu koduperenaise komplekt. - Koduperenaise mis asi?
Nõel, sõrmkübar, iga värvi niiti.
Te ei arva ometi, et minu maitsekas ülikond iseenesest koos püsib?
Ma paikan seda igal õhtul.
Hoian oma välimuse värske.
Olgu ma neetud. Sa oled osav õmbleja.
Jah. - Tean nippe.
Minu naine Betty on Uus-Inglismaa parim õmblejanna.
Tema osavus hakkas vist ka mulle külge.
Sul on naine?
Ta oli mu naine.
Ma ei teagi, kes ta nüüd on. - Kas see, kellele õhtuti alati kirjutad?
Jah.
Minu naine ja mu tütar Helen.
Ma kirjutan neile, aga ei pane kirju teele.
Jah, olen märganud. Miks nii?
Minu arust on parem, kui nad mind unustavad.
Sest tõenäoliselt ma ei näe neid enam.
Miks torkida haava, millel pole lootust paraneda?
Neil oleks parem eluga edasi minna ja mina hoian mälestuse neist…
enda teada.
Kurat. Traagiline värk.
Maailm kiskus minu pere lõhki.
Nagu on juhtunud paljude meie peredega.
Ja kahjuks ei suuda mu õmblusosavus paigata katkist kogukonda ega südant.
Aga ma suudan teha terveks…
oma mundri.
Vaadake.
Vaat kus!
Jou. - Vau.
Jou, vinged õmblused. Äkki meil on siiski võimalik ülevaatus läbi teha.
Mina usun meisse.
Jou, Erasmus, mida sinu nägemus kuulutab?
See ütleb: „Lihtsalt tee seda.“
Olgu, olen käsi.
Totaalne muutumine! - Jah!
PROVIANT
Noh…
Ma pean tõdema, et te näete välja nagu päris rügement.
Mitte lihtsalt vabatahtlike salk.
Ma küsin teilt midagi.
Kas te olete näljased?
Alati. Mis siis?
Sest te tegite puhta töö, puru ei jäänud.
Rahulikult. Kuulge, käituge normaalselt.
Mõnedele tähendab see, et pange hullu.
Kui õde tablettidega tuleb, pistame liduma.
Hargnege.
Aeg rohtu võtta. Järjekorda.
Ma ütlesin, et järjekorda.
Ja…
Läks!
Kui tabab Hullus Kevadel
on Kuningalgi paslik see.
Ent Jumalik on Kloun -
kes vaatemängu imetleb -
Kus Rohelus nii kenitleb -
kui ise selle haus!
Kas me peame lahkuma? Mul on nii tore olnud.
Jah, peaksime ehk jääma.
Ma tahaksin neid tapeediinimesi paremini tundma õppida.
Jooksin pisut teed.
Jah, aitäh ringkäigu eest.
Ma loodan, et saame halduri koha ära vormistada.
Täie austuse juures, ma ei saa sulle juhatuses kohta pakkuda,
kui keeldud tunnistamast minu diagnoosi oma tütrele.
Mis toimub? - Tema arust peaks Emily siia jääma.
Mida? Emily pole hull. Mina olen!
Pange mind siia. Aastakümneteks! Sinisesse tuppa, kui see vaba on.
Ma olen seda näinud. Emad püüavad tütarde asemele tulla.
Üllas ohver, ent ma ei luba seda. Emily tuleb vaimuhaiglasse panna.
Me aina räägime temast, aga kus ta on? Kus Emily on?
See on meeleavaldus!
Häbi teil olgu.
Te võtsite nende tüdrukute elud ja katkestasite need.
Mina olen ka hull. Appi! Mul katus sõidab ju.
Ema, ma avaldan meelt. - Kas sa seda näed? Meeleavaldus?
Nõuab naistele õigusi? Kodanikuallumatus? See on tõsise ajukahjustuse õpikunäide.
Vabandust, mul on hullus maailmas aru peas.
Ei tea, mis talle sisse läks. - Isa, sa pead sellest kohast tõtt teadma.
Naisi hoitakse siin jõuga kinni.
Valediagnoosid, väärkohtlemine, manipuleerimine, ravimite üledoosid…
Tabletid on mõnnad! - Abby, las mina räägin.
Paps, see pole edumeelne haigla.
Ma väga kahtlen, et tulevikus selliseid kohti on.
Need on inimsusevastane kuritegu.
Neid hakatakse iganditeks pidama.
Edward, sa soovid ju oma tütart aidata? - Muidugi.
Siis jäta Emily siia.
Ilmselt elu lõpuni. Ütle vaid ja ma korraldan ära.
Ei, ma ei… - Mida?
Paps, mida ta seletab?
Em. - Sa ei tohi mind siia jätta.
Ei, paps, sa ei teeks seda, ega ju?
Kui sa seda ei tee, ei saa sinust haldurit.
Ei, ma ei tee seda.
Doktor, minu tütre Emily koht on kodus minu juures.
Ja kui see tähendab haldurikoha kaotust, siis minugipoolest.
Oodake, kas te viite minu ka koju või…
Tere päevast, Freddie.
Ilus päev, mis? Kirju on?
Olge lahke, hr Dickinson.
Mul on kahju. - Kahju? Mispärast?
KOMANDANTUUR SÕJAVÄEKUTSE
Ülevaatus! Kompanii.
Kohenda kraed.
Henry, sinu mõju on nähtav. Need mehed on sõdurite moodi.
Härrased, te läbisite oma esimese ülevaatuse. Ma olen väga uhke.
Teadsin, et nad suudavad.
Ja õigeaegselt.
Söör?
Konföderatsiooni pataljon on teel.
Lahing jõuab Beauforti, sõbrad.
Mõistagi on vägivalda.
Aga kui me sellele avatud oleme,
võime ka viljakat dialoogi pidada.
Palun luba vabalt rääkida.
Luba antud.
Kas lahing on tulekul? - Jah.
Kas see tähendab, et me saame relvad, söör?
Ma väga loodan, et saan selle korraldada.
„Korraldada“? Mida see tähendab?
Millal me oma relvad saame?
Ma ei tea täpset graafikut.
Aga…
Ma läkitan kohe kindral Saxtonile väga karmi sõnastusega kirja
ja siis me lihtsalt… oodake ja vaadake.
Ma olen teie üle nii uhke. Te olete kõvasti vaeva näinud.
Ma näen ja tunnustan teid.
Ma tänan teid.
Kompanii. Vabalt.
Näed nüüd? See ei muutu kunagi. Ta ütleb, et aitab meid, aga ei aita.
Kui lahing tuleb, seisame siin nagu lollikari.
Mida ta meist ootab? Et võtame rivvi ja sureme?
Halloo!
Me oleme sõjas rassistidega, kes kannatavad majandusärevuse käes.
Ma vajan oma relva.
Laadida.
Mul on hirm.
Teeme grupikalli.
Muidugi. - Ole nüüd, mees.
Mees, me toetame sind.
Me oleme koos.
Vabandust, et ma teda kuulasin.
See on lootusetu, mees. Meist ei saa päris sõdureid.
Kuidagi peab saama.
Teil oli õigus. Me ei saa kauem oodata.
Mida sa siis teed?
Ma võtan ta selle jauramisega liistule.
Aitäh.
Hea, et Abby hullumajast koju viisime.
Jah, mehe juurde, kes ta sinna saatis.
Paps, mul on väga kahju. Tahtsin, et täna hästi läheks ja halduriks saaksid.
Ei ole hullu. See polnud siiski sobiv koht.
Aitäh, et sa mind sinna ei jätnud. - Tütar, pole vaja mind tänada.
Ei, mina tänan sind.
Mille eest?
Et sa minu kõrval seisid, kui teised ära hüppasid.
Ära arva, et ma su toetust ei märganud.
Mul on kõht tühi. Aga sul? Ema? Mis täna menüüs on?
Ema, kuhu sa lähed? - Voodisse. Ärge segage mind.
Kas 20 minutiks uinakule või…
Sõja lõpuni.
Tõlkinud Janno Buschmann